
	TECHNINĖ SPECIFIKACIJA



	Nacionalinių vizų išdavimo funkcionalumo programinės įrangos priežiūros paslaugos (PPR-630) 




I. BENDRA INFORMACIJA

1.1. Informatikos ir ryšių departamentas prie Lietuvos Respublikos vidaus reikalų ministerijos (toliau – Pirkėjas), Šventaragio g. 2, LT-01510 Vilnius, įmonės kodas 188774822, numato įsigyti nacionalinių vizų išdavimo funkcionalumo programinės įrangos priežiūros paslaugas.
1.2. Paslaugas sudaro:
1.2.1. Lietuvos nacionalinės vizų informacinės sistemos (toliau – N.VIS) nacionalinių vizų funkcionalumo programinės įrangos pakeitimų programavimo ir priežiūros paslaugos;
1.2.2. konsultavimo N.VIS tvarkymo ir naudojimo klausimais paslaugos.
1.3. Perkamos paslaugos siekiant, pasikeitus teisės aktams ar esant būtinybei, užtikrinti tinkamą nacionalinių vizų išdavimo programinės įrangos funkcionavimą. Suteiktoms paslaugoms teikiama garantija pagal šios techninės specifikacijos 3 skyriaus reikalavimus. 
1.4. Numatoma įsigyti pagal 1.2.1. papunktį preliminariai 762 programavimo paslaugų teikimo valandų ir pagal 1.2.2. papunktį preliminariai100 konsultavimo paslaugų teikimo valandų, kurias Pirkėjas įsigys pagal poreikį ir neįsipareigoja įsigyti visos apimties valandų.
1.5. Paslaugos turės būti teikiamos nuo Sutarties įsigaliojimo dienos Sutartyje nustatytomis sąlygomis ir tvarka 24 (dvidešimt keturis) mėnesius.
1.6. Paslaugos turi būti suteiktos Informatikos ir ryšių departamente, adresu Šventaragio g. 2, Vilnius, Lietuva.
1.7. Paslaugų teikimo metu siekiama susitikimus ir diskusijas organizuoti nuotoliniu būdu.
1.8. Reikalavimai, susiję su nacionaliniu saugumu:

	REIKALAVIMAI, SUSIJĘ SU NACIONALINIU SAUGUMU

	Pirkimo objektui taikomi Lietuvos Respublikos viešųjų pirkimų įstatymo 37 str. 8 dalies ir 9 dalies reikalavimai, susiję su nacionaliniu saugumu:
1. Pirkimo objektui taikomi Lietuvos Respublikos viešųjų pirkimų įstatymo 37 str. 8 dalies reikalavimai, susiję su nacionaliniu saugumu. Tiekėjo siūlomos paslaugos turi nekelti grėsmės nacionaliniam saugumui, kaip nurodyta VPĮ 37 straipsnio 8 dalyje. Perkančioji organizacija reikalauja, kad tiekėjo siūlomos paslaugos nekeltų grėsmės nacionaliniam saugumui, kai sandorio pagrindu susidarytų aplinkybės, nurodytos Nacionaliniam saugumui užtikrinti svarbių objektų apsaugos įstatymo 13 straipsnio 4 dalies 1 punkte. Laikoma, kad tiekėjo siūlomos paslaugos kelia grėsmę nacionaliniam saugumui, kai Lietuvos Respublikos Vyriausybė yra priėmusi sprendimą, patvirtinantį, kad ketinamas sudaryti sandoris neatitinka nacionalinio saugumo interesų vadovaujantis Nacionaliniam saugumui užtikrinti svarbių objektų apsaugos įstatymu, ir tiekėjo pasiūlymas atmetamas. Į kompetentingas institucijas dėl atitikties įvertinimo keliamam reikalavimui bus kreipiamasi dėl ekonomiškai naudingiausią pasiūlymą pateikusio tiekėjo ir tik įvertinus ekonomiškai naudingiausią pasiūlymą (iki pasiūlymų eilės nustatymo) pateikusio tiekėjo pašalinimo pagrindų nebuvimą, atitikimą SS nustatytiems kvalifikacijos reikalavimams bei Lietuvos Respublikos viešųjų pirkimų įstatymo 37 straipsnio 9 dalies reikalavimams, susijusiems su nacionaliniu saugumu.
2. Pirkimo objektui taikomi Lietuvos Respublikos viešųjų pirkimų įstatymo 37 str. 9 dalies reikalavimai, susiję su nacionaliniu saugumu*. Tiekėjas privalo įrodyti, kad siūlomos paslaugos nekelia grėsmės nacionaliniam saugumui, nėra toliau nurodytų aplinkybių: paslaugų teikimas būtų vykdomas iš VPĮ 92 straipsnio 14 dalyje numatytame sąraše nurodytų valstybių ar teritorijų.
Perkančioji organizacija pasiūlymo atitikčiai LR viešųjų pirkimų įstatymo 37 straipsnio 9 dalies reikalavimams patvirtinti iš tiekėjo reikalauja  KARTU SU PASIŪLYMU PATEIKTI užpildytą pirkimo dokumentą „Nacionalinio saugumo reikalavimų atitikties deklaracija“ (8 IA PD ATITIKTIES DEKLARACIJA), o iš ekonomiškai naudingiausią pasiūlymą pateikusio tiekėjo reikalaus pateikti (kartu su pasiūlymu šių dokumentų tiekėjas pateikti neturi) – vieną ar kelis šiuos dokumentus**: juridinio asmens vadovo patvirtintą juridinio asmens steigimo dokumentų kopiją, Juridinių asmenų registro išplėstinį išrašą su istorija, Juridinių asmenų dalyvių informacinės sistemos išrašą, asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, pažymą apie deklaruotą gyvenamąją vietą arba atitinkamus valstybės narės ar trečiosios šalies dokumentus, ar kitus perkančiajai organizacijai priimtinus dokumentus.
Pastabos:
*Jeigu prekių gamintojas ar paslaugų teikėjas ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams aukščiau nurodytas reikalavimas (VPĮ 37 straipsnio 9 dalis) yra netaikomas.
**Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu tiekėjas turi pateikti dokumentus.




II. ESAMA SITUACIJA IR NAUDOJAMŲ TECHNOLOGIJŲ APRAŠYMAS
	VARTOJAMOS SĄVOKOS IR SUTRUMPINIMAI

	Sutrumpinimas / apibrėžimas
	Paaiškinimas

	ADMIN III
	Vidaus reikalų integracinės platformos Aplikacijų ir naudotojų administravimo posistemė

	ANRIS
	Administracinių nusižengimų registro informacinės sistema

	AUDIT III
	Vidaus reikalų integracinės platformos Audito posistemė

	C.VIS
	Centrinė vizų informacinė sistema

	IAŽR
	Ieškomų asmenų, neatpažintų lavonų ir nežinomų bejėgių asmenų žinybinis registras

	Interpolo DB
	Interpolo generalinio sekretoriato duomenų bazė

	ĮKNR
	Įtariamųjų, kaltinamųjų ir nuteistųjų registras

	MIGRIS
	Lietuvos migracijos informacinė sistema

	N.SIS
	Lietuvos nacionalinė Šengeno informacinė sistema

	N.VIS
	Lietuvos nacionalinė vizų informacinė sistema

	Pirkėjas
	Informatikos ir ryšių departamentas prie Lietuvos Respublikos vidaus reikalų ministerijos

	PPPTR
	Prevencinių poveikio priemonių taikymo registras

	UR
	Užsieniečių registras

	VRM
	Lietuvos Respublikos vidaus reikalų ministerija

	VSATIS
	Valstybės sienos apsaugos tarnybos informacinė sistema



2.1. N.VIS paskirtis – užtikrinti vizų išdavimą, sudaryti sąlygas Lietuvos Respublikos valstybės institucijoms su kitų Europos Sąjungos (toliau – ES) valstybių narių institucijomis keistis duomenimis apie prašymus išduoti vizą, su jais susijusius sprendimus ir vizų duomenimis.
2.2. N.VIS funkcijos: 
2.2.1. tvarkyti duomenis apie prašymus išduoti vizą, su jais susijusius sprendimus ir vizų duomenis; 
2.2.2.   užtikrinti  duomenų apie prašymus išduoti vizą,  priimtus sprendimus ir Šengeno vizų duomenų teikimą į Centrinę vizų informacinę sistemą (toliau – C.VIS); 
2.2.3.    kaupti duomenis apie išduotas nacionalines vizas;   
2.2.4.    informacinių technologijų priemonėmis užtikrinti duomenų srautus tarp C.VIS, Užsieniečių registro (toliau – UR), Lietuvos migracijos informacinės sistemos (toliau – MIGRIS), Lietuvos nacionalinės Šengeno informacinės sistemos (toliau – N.SIS), Įtariamųjų, kaltinamųjų ir nuteistųjų registro (toliau – ĮKNR), Administracinių nusižengimų registro informacinės sistemos (toliau – ANRIS), Ieškomų asmenų, neatpažintų lavonų ir nežinomų bejėgių asmenų žinybinio registro (toliau – IAŽR), Prevencinių poveikio priemonių taikymo registro (toliau – PPPTR), Interpolo generalinio sekretoriato duomenų bazės (toliau – Interpolo DB) ir Valstybės sienos apsaugos tarnybos prie Lietuvos Respublikos vidaus reikalų ministerijos informacinės sistemos (toliau – VSATIS) (žr. 1 pav.); 
2.2.5. informacinių technologijų priemonėmis užtikrinti duomenų srautus tarp kompetentingų Lietuvos Respublikos ir kitų ES valstybių narių institucijų, atliekant konsultacijas dėl prašymų pagal 1990 m. birželio 19 d. Konvencijos dėl Šengeno susitarimo, 1985 m. birželio 14 d. sudaryto tarp Beniliukso ekonominės sąjungos valstybių, Vokietijos Federacinės Respublikos ir Prancūzijos Respublikos vyriausybių, dėl laipsniško jų bendrų sienų kontrolės panaikinimo įgyvendinimo 17 straipsnio 2 dalį (toliau – N.VIS Mail funkcija). 
2.3. N.VIS naudotojų autentifikacijos ir autorizacijos procesas vykdomas per Oracle Weblogic 12c Access Management ir ADMIN III. N.VIS naudotojai tapatybę patvirtina slaptažodžiu ir dviejų faktorių autentiškumo nustatymu.
2.4. N.VIS naudotojų veiksmų auditavimas vykdomas AUDIT III sistemoje.
2.5. N.VIS realizuota kaip kelios Java Web aplikacijos, kurios diegiamos Apache Tomcat 10.0.23 aplikacijų serveryje. Sistema sukonstruota naudojant Java 21 ir Java šeimos technologijas. Sistemoje naudojama 3 lygių architektūra, kurią sudaro naudotojo, veiklos logikos ir duomenų bazės lygiai: 
•	Naudotojo lygiui naudojamas Java JSP, HTML5 ir CSS3 - vaizduojamų elementų tvarkymui ir konstravimui; 
•	Veiklos logikai Spring Framework 5.3.39, Apache struts 1.3.5, Hibernate 5.3.36, myBatis 3.5.16; 
•	Duomenų bazė (Oracle DBVS) Oracle 12.2.0.1.0.  
2.6. Darbo vietose prie kompiuterių prijungta techninė įranga (skeneriai, spausdintuvai, pirštų atspaudų skeneriai) naudojamos Delphi ir .NET sukurtos klientinės programinės įrangos.
2.7. Lietuvos migracijos informacinėje sistemoje (MIGRIS) elektroniniu būdu pildomi prašymai išduoti Šengeno vizas. MIGRIS sukurta naudojant Java šeimos priemones bei technologijas. MIGRIS tiesiogiai neturi prieigos prie N.VIS duomenų bazės, duomenų mainams su N.VIS naudojamos N.VIS sukurtos sąsajos, realizuotos Rest servisų pagrindu. Prašymai išduoti Šengeno vizą pildomi MIGRIS išoriniame portale migracija.lt naudojant Interneto naršyklę. 
2.8. Pirkėjo programinės įrangos pagrindas – Windows aplinkoje veikianti aplikacija, kurioje įkomponuotas naršyklės komponentas. Ši programinė įranga valdo prie kompiuterio prijungtą įrangą - biometrinių duomenų skenerius, spausdintuvus, leidžia atlikti spausdinimo veiksmus.
2.9. Pirkėjo turimi N.VIS išeities tekstai bus pateikti tiekėjui sutarties vykdymo metu.



[image: ]
1 pav. N.VIS išorinių duomenų srautų schema

III. BENDRIEJI PASLAUGŲ TEIKIMO REIKALAVIMAI

3.1 Laikas, kurį tiekėjas skiria Pirkėjo darbinėje N.VIS aplinkoje turimų funkcionalumų analizei ir N.VIS veikimą ir paslaugų teikimą reglamentuojančių teisės aktų analizei, nėra atskirai apmokamas. Laikoma jog tiekėjas teikdamas paslaugas yra kompetentingas ir išmanantis plėtojamos sistemos ypatybes, specifiką, N.VIS veikimą ir paslaugų teikimą reglamentuojančius teisės aktus.
3.2. Modernizuojant programinę įrangą turi būti nepažeistas ir išlaikytas 3 lygių architektūros pagrindas: 
• naudotojo sąsajos sluoksnis web technologijų pagrindu;
• veiklos logikos sluoksnis;
• duomenų bazių sluoksnis.
3.3. Tiekėjas negali reikalauti iš Pirkėjo papildomai įsigyti sisteminės programinės įrangos ar jos licencijų kitaip, nei nurodyta pirkimo objekte. 
3.4. Esant poreikiui atlikti infrastruktūrinės įrangos konfigūracijas, jos turi būti atliktos iš Pirkėjo nereikalaujant papildomų lėšų.
3.5. Programinės įrangos pakeitimai neturi sudaryti sąlygų nekorektiškam sistemos veikimui ir turi veikti su visa Pirkėjo turima technine įranga. Programinės įrangos tobulinimas turi būti atliktas taip, kad nesudarytų sąlygų kitų integruotų informacinių sistemų ar registrų nekorektiškam veikimui. Jeigu įkeltas funkcionalumas sutrikdo esančių funkcijų darbą, laikoma, kad paslaugos suteiktos nekokybiškai. Sistemos atstatymo darbus atlieka tiekėjas savo lėšomis.
3.6. Programinės įrangos keitimai neturi sudaryti sąlygų pabloginti saugą, greitaveiką, patogumą esamai programinei įrangai. Tiekėjas turi užtikrinti, kai vienu metu dirba 200 naudotojų ir kiekvienas naudotojas kas 5 sekundes atlieka atsitiktinį veiksmą, atsakas neturi viršyti 3 sekundžių. Galimi išimtiniai atvejai, kurie turi būti suderinti su Pirkėju (pvz., ataskaitų generavimas, duomenų importavimas ar eksportavimas ir kt.). Taip pat turi būti automatiškai generuojami „logai“ į nustatytą vietą, visų užklausų kurios viršija techninėse specifikacijose nustatytą užklausų laiką. 
3.7. Naudotojų sąsajos klaidų pranešimai turi būti suformuluoti taip, kad naudotojui būtų aišku, kas atsitiko ir kokius veiksmus jam toliau reikia atlikti, kad galėtų tęsti darbą.
3.8. Sukurta ir įdiegta programinė įranga, jos išeities tekstai ir autorinės teisės turės būti perduotos Pirkėjui nuosavybėn turtinėmis teisėmis.
3.9. Po sutrikimo atstatymo ar atnaujintas pagal poreikį funkcionalumas turi būti įkeltas į testavimo aplinką ir ištestuotas. Tik ištestuotas funkcionalumas keliamas į gamybinę aplinką.
3.10. Tiekėjas privalės išeities tekstus perkelti į Pirkėjo pateiktą programų išeities tekstų versijų kontrolės sistemos aplinką (toliau –GitLab ).
3.11. Bet kokie programinės įrangos diegimai į testavimo ir darbinę aplinkas turi būti galimi tik iš GitLab esančių išeities tekstų.
3.12. Pirkimo sutarties galiojimo laikotarpiu suteiktoms paslaugoms (sukurtai/patobulintai PĮ) turi būti suteikta garantija ne mažiau kaip 12 mėnesių nuo sukurtos (patobulintos) PĮ perdavimo – priėmimo akto pasirašymo dienos.
3.13. Garantiniu laikotarpiu paslaugų trūkumai sukeliantys veikimo klaidas ir (ar) trikdžius klasifikuojami:
· Kritinė klaida ir (ar) trikdis – N.VIS nustojo funkcionuoti ir naudotojai negali tęsti darbo. Reakcijos laikas – ne ilgiau kaip 1 valanda[footnoteRef:1]*. Nustačius sutrikimo priežastis, sutrikimo šalinimo laikas ne ilgiau kaip 5 valandos; [1: * Taikoma darbo dienomis nuo 8:00 iki 17:00 val. Lietuvos laiku.] 

· Vidutinė klaida ir (ar) trikdis – kritiniai N.VIS funkcionavimo sutrikimai, dėl kurių neįmanomas sklandus N.VIS darbas, naudotojai turi galimybę dirbti, tačiau ne visu pajėgumu. Reakcijos laikas - ne ilgiau kaip 2 valandos[footnoteRef:2]*. Nustačius sutrikimo priežastis, sutrikimo šalinimo laikas ne ilgiau kaip 6 valandos; [2: ] 

· Žemo prioriteto klaida ir (ar) trikdis - veiklos procesai ir N.VIS funkcionavimas paveiktas nežymiai, sutrikimas nekelia grėsmės duomenims ir N.VIS funkcionavimui, problemos sprendimas yra būtinas, bet ne kritinis. Reakcijos laikas – ne ilgiau kaip 8 valandos*. Nustačius sutrikimo priežastis, sutrikimo šalinimo laikas derinamas su Pirkėju.
Sprendimą, kokio tipo (kritinė, vidutinė, žemo prioriteto) klaida yra nustatyta, priima Pirkėjo paskirti atsakingi asmenys, suderinę su tiekėjo paskirtais atsakingais asmenimis.
3.14. Defektų, atsiradusių po tobulinimo darbų dėl tiekėjo kaltės, šalinimas turi būti atliktas nemokamai ir neturi daryti įtakos kitoms teikiamoms paslaugoms (terminui, kainai ir kt.).

IV. REIAKALVIMAI N.VIS NACIONALINIŲ VIZŲ FUNKCIONALUMO PROGRAMINĖS ĮRANGOS PAKEITIMŲ PROGRAMAVIMO IR PRIEŽIŪROS PASLAUGŲ TEIKIMUI
4.1. N.VIS nacionalinių vizų funkcionalumo programinės įrangos pakeitimų programavimo ir priežiūros paslaugos apima:
· N.VIS taikomosios programinės įrangos ir/ar duomenų bazės pakeitimų ir/ar naujų funkcionalumų kūrimą, diegimą, konfigūravimą;
· integracinių sąsajų su kitais registrais ir/ar informacinėmis sistemomis keitimą ir/ar naujų integracinių sąsajų kūrimą pasikeitus ar įsigaliojus naujiems Lietuvos Respublikos ar Europos Sąjungos teisės aktams;
· naudotojo sąsajos patogumo gerinimą;
· programinio kodo optimizavimą;
· duomenų bazių užklausų optimizavimą;
· greitaveikos optimizavimą; 
· programinės įrangos bibliotekų atnaujinimą;
· sistemos pritaikymą naujesnių versijų naršyklių poreikiams;
· programinio kodo pataisymą pagal sistemos atsparumo patikrinimo rezultatus.
4.2. Paslaugos pagal šios techninės specifikacijos 4.1. punktą perkamos tik pagal Pirkėjo poreikį, t. y. pagal Pirkėjo atsakingo asmens tiekėjo atsakingiems asmenims pateiktą paslaugų paraišką el. paštu. Kiekvienoje paslaugų paraiškoje gali būti užsakoma viena ar daugiau paslaugų.
4.3. Ne vėliau kaip per 5 (penkias) darbo dienas nuo paslaugų paraiškos gavimo, įgalioti tiekėjo ir Pirkėjo specialistai suderina reikalavimų specifikaciją, paslaugų apimtis ir paslaugų suteikimo terminą. Tiekėjas įvertina reikalingų paslaugų apimtį ir Pirkėjui el. paštu pateikia paslaugų suteikimo trukmės įvertinimą valandomis, užsakymo kainą ir realizuotų pakeitimų pateikimo Pirkėjui datą.
4.4. Pirkėjas, gavęs paslaugų paraiškos įvertinimą, sprendžia dėl paslaugų užsakymo įgyvendinimo. Jei paslaugų paraiškos nurodytos sąnaudos ir darbų atlikimo terminai tinkami, patvirtina užsakymą, informuodama tiekėją el. paštu. Jei įvertinimo aprašymas yra netikslus, neaiškus ar Pirkėjas nesutinka su tiekėjo pateiktu paslaugų paraiškos laiko sąnaudų įvertinimu, Pirkėjas el. paštu gali paprašyti tiekėją detalizuoti pakeitimo įvertinime minimas paslaugas bei jų laiko sąnaudų įvertinimą. Tokiu atveju tiekėjas privalo pakartotinai atlikti paslaugų paraiškos aprašyme numatytų paslaugų įgyvendinimo laiko sąnaudų įvertinimą ir ne vėliau kaip per 3 (tris) darbo dienas pateikti el. paštu patikslintą paslaugų paraišką su jo įgyvendinimo aprašymu Pirkėjui.
4.4. Paslaugos turi būti teikiamos pagal sutartyje nurodytą paslaugų valandinį įkainį, Pirkėjas neįsipareigoja įsigyti visos apimties valandų.

V. REIKALAVIMAI KONSULTAVIMO N.VIS TVARKYMO IR NAUDOJIMO KLAUSIMAIS PASLAUGŲ TEIKIMUI

5.1. Konsultavimo N.VIS tvarkymo ir naudojimo klausimais paslaugos apima:
· konsultacijas naujų funkcionalumų kūrimo, diegimo, konfigūravimo, administravimo, naudojimo klausimais, teikiant trumpą (iki 2 lapų apimties) aiškinamąjį dokumentą;
· atskirų N.VIS funkcionalumų ar modulių (komponentų) techninių aprašų rengimą, konsultavimą našumo, pajėgumo didinimo klausimais, kitos konsultacijos, kurių apimtyje teikiamas suderintas dokumentas.
5.2. Pirkėjo paskirtas atsakingas asmuo poreikį konsultavimo N.VIS tvarkymo ir naudojimo klausimais paslaugoms, nurodytoms šios Techninės specifikacijos 5.1. papunktyje, pateikia registruodamas užklausą tiekėjo nurodytu elektroniniu paštu arba tiekėjo klaidų (problemų) registravimo informacinėje sistemoje. 
5.3. Jeigu tiekėjo klaidų (problemų) registravimo informacinėje sistemoje registruota užklausa turi būti sprendžiama suteikiant Pirkėjui šios Techninės specifikacijos 5.1. papunktyje nurodytas paslaugas, arba šių paslaugų poreikį registravo ne Pirkėjo paskirtas atsakingas asmuo, tiekėjas minėtas paslaugas gali pradėti teikti tik Pirkėjo paskirtam atsakingam asmeniui patvirtinus paslaugos užsakymą tiekėjo klaidų (problemų) registravimo informacinėje sistemoje.
5.4. Už šios Techninės specifikacijos 5.1. papunktyje nurodytas paslaugas Pirkėjas atsiskaito su tiekėju kas ketvirtį, pagal suteiktų paslaugų kiekio ataskaitą.
5.5. Paslaugos turi būti teikiamos pagal sutartyje nurodytą paslaugų valandinį įkainį, Pirkėjas neįsipareigoja įsigyti visos apimties valandų.

VI. REIKALAVIMAI DOKUMENTACIJAI 
6.1.	Paslaugų teikimo eigoje turi būti parengta arba atnaujinta ir pateikta programinės įrangos techninė dokumentacija:
•	programinės įrangos diegimo instrukcija;
•	programinės įrangos konfigūravimo instrukcija;
•	programinės įrangos priėmimo testavimo scenarijus;
•	programinės įrangos naudotojo instrukcija;
•	N.VIS administravimo sąsajos naudotojo vadovas;
•	N.VIS veikimo schema;
•	N.VIS duomenų architektūra.
6.2.	Visa dokumentacija turi būti parengta laikantis bendrinės lietuvių kalbos taisyklių.
6.3.	Turi būti parengta mokymų medžiaga, supažindinanti su naujomis programinės įrangos tobulinimo metu modifikuotomis ir sukurtomis funkcijomis.
6.4.	Visi tiekėjo parengti/atnaujinti dokumentai turės būti suderinti su Pirkėju.
6.7.	Techninė dokumentacija turi būti įkelta į GitLab.

VII. KITI REIKALAVIMAI, SUSIJĘ SU KIBERNETINIU SAUGUMU
7.1. Tiekėjas privalo atlikti šiuos veiksmus ir pranešti apie kibernetinį incidentą, įvykusį jo tinklų ir informacinių sistemų infrastruktūroje, Pirkėjui šiais terminais ir nurodyti tokią informaciją:
7.1.1. nedelsiant, bet ne vėliau kaip per 24 valandas nuo sužinojimo apie didelį kibernetinį incidentą momento – pateikti ankstyvąjį perspėjimą, kuriame pagal galimybes nurodoma, ar didelį kibernetinį incidentą, kaip įtariama, sukėlė neteisėti ar piktavališki veiksmai ir ar jis galėtų daryti tarpvalstybinį poveikį;
7.1.2. nedelsiant, bet ne vėliau kaip per 72 valandas nuo sužinojimo apie kitą kibernetinį incidentą momento – pateikti ankstyvąjį perspėjimą apie kitą kibernetinį incidentą, kuriame pagal galimybes nurodoma ar kibernetinį incidentą, kaip įtariama, sukėlė neteisėti ar piktavališki veiksmai ir ar jis galėtų daryti poveikį Pirkėjo tinklams ir informacinėms sistemoms; 
7.1.3. ne vėliau kaip per vieną mėnesį nuo 7.1.1 ar 7.1.2 papunktyje nurodyto pranešimo apie kibernetinį incidentą pateikimo dienos – pateikti galutinę ataskaitą, kurioje pateikiama informacija pagal Kibernetinio saugumo įstatymo 18 straipsnio 4 dalies 4 punktą.
7.2. Pirkėjas arba jos įgalioti paslaugų teikėjai turi teisę atlikti tiekėjo atitikties Kibernetinio saugumo reikalavimų aprašo, patvirtinto Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“ (toliau – Aprašas), reikalavimams auditą (įskaitant neplaninį), o  tiekėjas turi pareigą sudaryti sąlygas tokiam auditui atlikti sutarties vykdymo laikotarpiu ar įvykus dideliam kibernetiniam incidentui. 
7.3. Tiekėjas visą sutarties vykdymo laikotarpį privalo ne rečiau kaip kartą per metus, įvykus esminiams kibernetinio saugumo subjekto organizaciniams ar kitiems reikšmingiems pokyčiams, taip pat įvykus dideliam kibernetiniam incidentui atlikti savo valdomų tinklų ir informacinių sistemų rizikos vertinimą. Taip pat, reguliariai, ne rečiau kaip kartą per metus, įvertinti savo atitiktį Kibernetinio saugumo įstatymui, Aprašo ir tiekėjo patvirtintiems kibernetinio saugumo politikos dokumentuose nustatytiems reikalavimams. Tiekėjas įsipareigoja Pirkėjui pareikalavus pateikti visą reikalingą informaciją, dokumentus, reikalingus įsitikinti, kad tiekėjas atlieka rizikos ir atitikties vertinimus. 
7.4. Tiekėjas įsipareigoja užtikrinti jo tinklų ir informacinės sistemų spragų, keliančių riziką Pirkėjo tinklams ir informacinėms sistemoms, valdymą.
7.5. Tiekėjas įsipareigoja užtikrinti, kad jo patalpos, įranga, tinklai ir informacinių sistemų priežiūra, informacijos perdavimas tinklais atitiktų Aprašo reikalavimus.
7.6. Tiekėjui fizinė prieiga prie Pirkėjo tinklų, kitos techninės infrastruktūros ir informacinių sistemų nėra suteikiama. Tiekėjui suteikiama loginė prieiga per Pirkėjo saugų VPN sprendimą prie kūrimo ar testavimo aplinkų. Atskiru Pirkėjo sprendimu (pvz. sprendžiant kritinius incidentus),  laikina loginė prieiga gali būti  suteikta prie darbinių aplinkų. Loginė prieiga suteikiama prie Pirkėjo kontroliuojamo nuotolinio darbalaukio serverio, kuriame visi tiekėjo veiksmai yra fiksuojami.
7.7. N.VIS programinė įranga turi atitikti duomenų apsaugos nuostatas, nustatytas Vizų kodekse, VIS reglamente ir kituose teisės aktuose.
______________

